ברוקלין תשע-תשע

ברוקלין תשע-תשע (באנגלית: Brooklyn Nine-Nine) היא קומדיית מצבים המשודרת בערוץ NBC האמריקאי ונמצאת בנטפליקס, זוכת שני פרסי גלובוס הזהב לסדרה הקומית הטובה ביותר לשנת 2014. השחקן הראשי בסדרה, אנדי סמברג, זכה בפרס השחקן הטוב ביותר בסדרה קומית. הסדרה עוקבת אחרי תחנת המשטרה הפיקטיבית מספר 99 בברוקלין, המונה צוות של בלשים החוקרים פשעים שונים בעיר. נקודת הפתיחה של הסדרה מתארת את הגעתו של מפקד חדש לתחנה, קפטן הולט, והסיטואציות המשעשעות אליהן נקלע צוות הבלשים שלו. בשנת 2017 הסדרה חודשה לעונתה החמישית ברשת FOX אך כשנה לאחר מכן הוחלט לבטל את הסדרה בערוץ זה. יום לאחר מכן, רשת NBC רכשה את הסדרה והודיעה כי תפיק ותשדר עונה שישית. עונה זו, שהייתה אמורה למנות 13 פרקים והוארכה ל-18 פרקים, עלתה לשידור ב-10 בינואר 2019. ב-28 בפברואר 2019 חודשה הסדרה על ידי NBC לעונה שביעית. ב-29 ביולי 2019 החלו הצילומים לעונה, והיא שודרה בין פברואר לאפריל 2020. בנובמבר 2019 חודשה הסדרה לעונה שמינית ואחרונה ששודרה בשנת 2021. בישראל זמינה הסדרה ב־HOT VOD, ומשודרת בערוץ HOT קומדי סנטרל ובנטפליקס. ג'ייקוב "ג'ייק" ג׳פרי פראלטה (אנדי סמברג): בלש ממוצא יהודי. מצטיין אך ילדותי ו"שטותניק" באופיו. פראלטה נוטה להתבדח בכל מצב, לפעול מתוך דחף רגעי ולמרוד בסמכות. תכונות אלו מציבות אותו עלילתית כנגד קפטן הולט, הנוקשה וקר המזג. פראלטה מעריץ של סדרת הסרטים "מת לחיות". משקיע באופן מוגזם בפיתוח זהויות בדויות במסגרת חקירות שהוא מבצע. במהלך הסדרה פראלטה מגלה רגשות רומנטיים כלפי הבלשית איימי סנטיאגו. בהמשך הם הופכים לזוג ובסוף העונה החמישית הם מתחתנים. בעונה השביעית, ג'ייק ואיימי מנסים להיכנס להריון, ללא הצלחה. לאחר חצי שנה איימי מגלה שהיא בהריון. בפרק האחרון לעונה זו, נולד בנם הבכור, מאק (מקליין), בסוף העונה השמינית ג'ייק עוזב את ה־99. זכה בשוד ההאלווין הראשון. ריימונד ג'ייקוב "ריי" הולט (אנדרה בראואר): מפקד התחנה. הולט מתואר כבלש מוכשר ומנהיג מנוסה, אך גם כאדם חמור סבר שאינו חושף רגשות. מרבית הבדיחות בהן הוא משתתף מתבססות על חוסר יכולת הצופים לדעת מה הוא חש וכן תחומי העניין אותם הולט אוהב, אך שאר היחידה לא שותפה לכך. בפרק הראשון קפטן הולט מציין כי הוא נשוי לגבר, פרופ' קווין קוזנר, וכי מערכת היחסים הזו (בנוסף להיותו ממוצא אפרו-אמריקאי) היא הסיבה לעיכוב קידומו במשטרה. במהלך העונה השמינית הוא וקווין נפרדים אך לקראת סוף העונה הם חוזרים זה לזה ומחדשים את נדריהם. בסוף העונה השמינית, האחרונה, הולט מקודם לתפקיד ניצב ועוזב את התחנה. זכה בשוד ההאלווין השני. טרנס "טרי" ג'פורדס (טרי קרוז): סמל המחלק והמפקד של כל הבלשים. בפרק הפתיחה מתואר ג'פורדס כשוטר שאיבד את קור רוחו בשטח בעקבות התקף חרדה, שחווה לאחר הולדת בנותיו, קגני ולייסי. במהלך הסדרה מרבית הבדיחות סביבו נובעות מהניגוד שבין גודל גופו ומראהו הבריוני לבין רגישותו ודאגתו לילדותיו הקטנות. מדבר על עצמו תמיד בגוף שלישי. עם העונות נולדת לו בת נוספת, אווה. במהלך העונה השישית עולה לדרגת סגן. בסוף העונה השמינית, עם עזיבתו של הולט, ג'פורדס מתמנה לקפטן תחנת 99. זכה בשוד ההאלווין השישי. רוזה דיאז (סטפני ביאטריס): מתוארת כבלשית קשוחה ומפחידה, אך נאמנה ומוכשרת. רוזה היא בלשית קשוחה ואגרסיבית בעיקר, אך במהלך הסדרה נרמז שבחייה הפרטיים או במקרים ספציפיים היא בעלת סגנון רגיש יותר שלא מתאים לתדמיתה. נוהגת להסתיר אלמנטים מחייה משאר היחידה (באחד הפרקים נרמז שרוזה דיאז הוא אפילו לא שמה האמיתי). בתחילת הסדרה הבלש בויל מנסה לפלרטט איתה, למורת רוחה. חיזוריו של בויל וניגוד האופי בין דיאז הקשוחה ובויל הרך מובילים לתוצאות משעשעות. יוצאת מהארון בתור ביסקסואלית בעונה החמישית. בתחילת העונה השמינית עוזבת את ה־99 והופכת לבלשית פרטית. זכתה בשוד ההאלווין השביעי. צ'ארלס בויל (ג'ו לו טרוליו): איש מבריק, אך מוזר, מביך, פתי ועם הרבה תחביבים אזוטריים. בויל מעריץ את ג'ייק והוא משתדל להוכיח את עצמו כחברו הטוב ביותר. יש לו אובססיה לאוכל ובעונה החמישית פותח משאית אוכל שמגישה רק דבר אחד, אך הוא סוגר אותה כי המשאית גורמת לו להרבה לחץ. במהלך העונה הראשונה ניסה בויל ללא הצלחה לצאת עם רוזה דיאז. בהמשך מאמץ ילד בשם ניקולאז' יחד עם ג'נביב, אשר הועמדה למשפט על הונאת ביטוח בעקבות גנבת יצירות אומנות מהגלריה שבבעלותה, אך לבסוף זוכתה. איימי סנטיאגו (מליסה פומרו): בלשית מצטיינת וקפדנית, הישגית, מתוחה, מאמינה בסמכות ומעריצה סדר וארגון. הניגוד בינה לבין אופיו הפרוע של פראלטה מעמת ביניהם תדירות, גם בזמן מערכת היחסים ביניהם. סנטיאגו מנסה ללא הרף וללא הצלחה לרצות את קפטן הולט, אותו היא רואה כמעין מנטור. בעונה החמישית מתחתנת עם ג׳ייק וגן מקודמת להיות סמלת, ובסוף העונה השביעית היא יולדת את בנה הבכור, מאק. בסוף העונה השמינית היא מקודמת למפקדת וכתוצאה מכך, היא עוזבת את ה־99. זכתה בשוד ההאלווין השלישי. רג'ינה "ג'ינה" לינטי (צ'לסי פרטי) (1-6, אורחת בעונות 7–8): מנהלת המשרד שכפופה לקפטן הולט בתחנה ואמורה לדאוג לכל צורכי המשרד, אך אף פעם לא כך. אישה סרקסטית, לא צפויה ונטולת כל יומרה למקצועיות. לא חסה בתיאורה על כמות האהבה העצמית שיש לה. שכבה עם בויל תקופה קצרה ולבסוף אמה ואביו של בויל התחתנו, מה שהפך אותם לצערה לקרובי משפחה, אולם בסוף הם התגרשו. בעונה החמישית היא בהיריון מקרוב משפחה של בויל. עוזבת את ה־99 במהלך העונה השישית ולאחר מכן הופכת לאושיית רשת וקואוצ'רית. זכתה בשוד ההאלווין הרביעי. מייקל היצ'קוק (דירק בלוקר): בלש מבוגר, נלהב, אך ללא יכולות וללא כריזמה. מבלה את זמנו בעיקר בחברת הבלש סקאלי. נוהג להסיר את חולצתו לעיתים קרובות ללא סיבה מוצדקת. במהלך העונה השמינית נדמה שפרש לגמלאות ועבר לברזיל, אך למעשה נשאר ב"מלכודת בונים" (כינוי לדירת רווקים המיועדת ליחסי מין). זכה בשוד ההאלווין האחרון. היצ'קוק הוא אלמן. בעברו, הוא וסקאלי היו בלשים מצטיינים ובעלי כושר גופני רב, אך הם הפכו לשמנים ועצלנים לאחר שעלה בידם לקבל כמויות נדיבות של כנפי עוף. נורמן "נורם" סקאלי (ג'ואל מקינון מילר): בלש מבוגר, פחדן ועצלן. לא מועיל בשום תחום, מלבד שירת אופרה. מבלה את זמנו בעיקר בחברת הבלש היצ'קוק. בעל כלבה בשם קלי וגרוש מאישה בשם קלי. במהלך הסדרה סקאלי פתח בזוגיות עם אישה בשם סנדי שץ הדומה לו בתכונותיה. בעברו, הוא והיצ'קוק היו בלשים מצטיינים ובעלי כושר גופני רב, אך הם הפכו לשמנים ועצלנים לאחר שטעמו כנפי עוף והתמכרו. פרד ארמיסן כמליפנוס (ובפרק האחרון של העונה השמינית- ג'רי), שכן אקראי ומבולבל מאוד שגר בבניין שהתרחש בו רצח. משתתף בחתונה של איימי וג'ייק בתור נגן כינור. אנדי ריכטר כשומר סף המתנהג בגסות לפרלטה במהלך חקירה. נייתן פיליון מגלם שחקן מפורסם המשחק בסדרה על בלשים שג'ייק מעריץ. דין וינטרס כקית' פמברוק / הנשר, בלש מהיחידה לפשעים חמורים שלוקח קרדיט על חקירות של יחידות אחרות. פאטון אוסוולט כרב-כבאי בון, המנהל תחרות לא רשמית בין כוחות הכיבוי וההצלה לכוחות המשטרה בעיר. אדם סנדלר בתפקיד עצמו. ג'ו תייסמן בתפקיד עצמו. מופיע לצד סנדלר. מרשן לינץ' בתפקיד עצמו. אד הלמס כג'ק דונגר, סוכן בשירות פיקוח הדואר של ארצות הברית. ניק קרול כקנדריק, סוכן שחצן מהמחלקה לביטחון המולדת שאוהב להביך שוטרים. אווה לונגוריה כסופיה פרז, מושא אהבתו של ג'ייק מחד גיסא, ופרקליטת הגנה שמתגרה בו מאידך גיסא. קירה סדג'וויק כמדלן וונץ', המפקדת הממונה על קפטן הולט שמתעללת בו כנקמה על כך שניסה להוציא אותה מהמשטרה והביך אותה מול דרק ג'יטר. בין השניים היסטוריה ארוכה של שנאה. היא מתה בפרק שבע בעונה השביעית. קרייג רובינסון כדאג ג'ודי, שודד הפונטיאק החמקמק שמצליח לשטות בג'ייק ושאר הבלשים. כריס פרנל כבוס של סופיה, שנותן לה תיקים גרועים מאז שגילה שהיא יוצאת עם שוטר (ג'ייק פרלטה) לאחר מכן התגלה כמכור לקוקאין ונעצר על ידי ג'ייק. בהמשך ניסה לרצוח את ג'ייק כנקמה, אך נעצר בשנית על ידי איימי ורוזה. ביל היידר כסת' דוזרמן, הקפטן החדש והעצבני של המחלקה שאמור להחליף את קפטן ריי הולט. הופיע לפרק אחד ומת מהתקף לב לאחר שתפס את ג'ייק ואיימי מתנשקים בחדר הראיות. קייטי סגל כאמו של ג'ייק. ג'ייסון מנטזוקאס כאדריאן פימנטו, בלש בלתי-יציב שחוזר למחלקה לאחר שנים כסמוי. לאחר מכן, יוצא עם רוזה. אך הם נפרדים. בראדלי וויטפורד כאביו של ג'ייק, טייס. בעבר היה בוגד באימו של ג׳ייק אך השניים חזרו עם הזמן. ניק קאנון כמרקוס בן דודו של הולט ובן זוג של רוזה. זואי דשנל-(בתפקיד ג״ס מהבחורה החדשה) אישה שפרלטה מנסה להחרים את רכבה. לין מנואל מירנדה כאחיה המוצלח של איימי. לאנס ברב בתור פושע שמשתתף יחד עם התחנה בתחרות שירה של חג המולד. ג'ואנה ניוסם בתור נגנית צ'לו. מאיה רודולף בתור קארן האס, מרשלית. ג'יי קיי סימונס כפרנק דילדמן, בלש לשעבר שעבד עם קפטן הולט, לאחר מכן עבר למשטרת סן פרנסיסקו עד שפוטר, עובד בחוות הצמר . מייקל קיין מופיע בתפקיד עצמו כנוסע שנקלע לאותו רכב אובר שג'ייק ואיימי נסעו בה בלונדון ג'ון מקגינלי מופיע בעונה השמינית בתפקיד ראש איגוד השוטרים. ניל דה-גראס טייסון בתפקיד עצמו. הופיע בפרק שבו ג'ינה ניסתה ללמוד למבחן באסטרופיזיקה וניסה לסייע לה. העונה הראשונה של הסדרה שודרה בארצות הברית החל מ-17 בספטמבר 2013. העונה השנייה של הסדרה שודרה בארצות הברית החל מ-28 בספטמבר 2014. ב-17 בינואר 2015 הסדרה חודשה לעונה שלישית, אשר שודרה החל מה-27 בספטמבר 2015. העונה הרביעית של הסדרה שודרה בארצות הברית החל מ-20 בספטמבר 2016. העונה החמישית של הסדרה שודרה בארצות הברית החל מ-26 בספטמבר 2017 העונה השישית יצאה לאוויר בשנת 2019. העונה השביעית יצאה לאוויר בשנת 2020. העונה הייתה צפויה לצאת ב-12 באוגוסט 2021 אולם חלו עיכובים בשל התפרצות נגיף הקורונה. העונה כללה עשרה פרקים, והיא גם העונה האחרונה של הסדרה. מדיה וקבצים בנושא ברוקלין תשע-תשע בוויקישיתוף אתר האינטרנט הרשמי של ברוקלין תשע-תשע (באנגלית) אתר האינטרנט הרשמי של ברוקלין תשע-תשע (באנגלית) ברוקלין תשע-תשע, ברשת החברתית פייסבוק ברוקלין תשע-תשע, ברשת החברתית אקס (טוויטר) ברוקלין תשע-תשע, ברשת החברתית אינסטגרם "ברוקלין תשע-תשע", במסד הנתונים הקולנועיים IMDb (באנגלית) "ברוקלין תשע-תשע", באתר נטפליקס "ברוקלין תשע-תשע", באתר AllMovie (באנגלית) "ברוקלין תשע-תשע", באתר Rotten Tomatoes (באנגלית) "ברוקלין תשע-תשע", באתר Metacritic (באנגלית) "ברוקלין תשע-תשע", באתר אידיבי "ברוקלין תשע-תשע", באתר Hulu סדרות (באנגלית) "ברוקלין תשע-תשע", במסד הנתונים הקולנועיים KinoPoisk (ברוסית) ברוקלין 9-9, באתר ערוץ FOX Otterson, Joe (2018-05-12). "'Brooklyn Nine-Nine' to Continue on NBC". Variety (באנגלית אמריקאית). נבדק ב-2018-05-16. סדרות הרכש החדשות של HOT ל-2016, באתר הוט עונה 6 פרק 12